**CAPITOLUL I. PREZENTAREA TERITORIULUI ȘI A POPULAȚIEI ACOPERITE – ANALIZA DIAGNOSTIC**

**1.Prezentarea teritoriului**

Teritoriul ***Grupului de Acțiune Locală*** ***Sudul Gorjului*** este situat în partea de sud-est a Românie și face parte din **Regiunea de Dezvoltare Sud-Vest Oltenia**, fiind amplasat preponderent în județul Gorj (**96,22%** din teritoriu fiind aferent acestuia), cuprinzând și o localitate din județul Mehedinți.

Teritoriul **se învecinează î**n partea de **nord** cu Târgu Jiu, la **sud** cu Strehaia, la **vest** cu Baia de Aramă, Tismana, la **est** cu Târgu Cărbunești și județul Dolj. Între limitele descrise mai sus, suprafața teritoriului este de **1.135,52 km2 .**

**Relieful** teritoriului oferă o imagine relativ echilibrată cuprinzând munți, câmpii, dealuri și podișuri. Teritoriul este caracterizat de diversitate a peisajului, de alternanţa culmilor montane şi deluroase cu depresiunile şi culoarele de văi, de diferenţierile altitudinale, ce se completează cu diferite componente ale vegetaţiei, faunei şi apelor, sporindu-i complexitatea.

**Clima** este temperat continentală cu influențe mediteraneene carcaterizată de veri călduroase, ierni blânde dar cu precipitații.

**Solurile** sunt caracterizate de o diverstate mare, de la solurile brun-acide, brune de pădure, brun-roşcate de pădure și litosoluri până la cernoziomuri tipice și cambice. Aceste tipuri de soluri favorizează practicarea agriculturii prin cultivarea cerealelor, pomilor fructiferi, viţei de vie, legumelor etc.

**Resursele naturale** ale teritoriului sunt variate, având în vedere diversitatea formelor de relief. Dintre resursele existente pot fi menționate: minerale feroase, neferoase, nemetalifere, cărbuni (huilă și lignit), gaze naturale, ape termale, minerale plate, roci pentru industria lianţilor, roci utile pentru construcţii, agregate natural.

Analiza caracteristicilor fizico-geografice relevă faptul că, teritoriul aferent ***Grupului de Acțiune Locală Sudul Gorjului*** reprezintă un spațiu **omogen, compact,** caracterizat prin continuitate geografică.

**1.1. AGRICULTURA**

***1.1.1. Suprafață agricolă***

Conform datelor furnizate de INSSE, la nivelul anului 2014, din suprafața totală a teritoriului, ***suprafața agricolă*** reprezenta **42,75%** (**48.544 ha)**, iar **suprafața neagricolă** **57,25%** (65.008ha). Din suprafața agricolă totală, **60,75%** reprezintă ***terenuri arabile,* 12,99% *pășuni,* 7,62%** ***fânețe,* 2,08% *vii și pepiniere viticole,* 2,75% *livezi și pepiniere pomicole.***

O suprafață important din fondul funciar total este reprezentată de **păduri** (41,25%, respective 46.836 ha).

***1.1.2. Exploatații agricole***

Agricultura practicată are un caracter fragmentat, pe terenuri mici, familiale, în regim privat, cu un randament destul de scăzut din lipsa accesului la noile cunoștințe și tehnologii de producție. Sub aspectul dimensiunilor fizice, exploatațiile agricole preponderente la nivelul teritoriului sunt reprezentate de ***fermele mici***cu o suprafață agricolă **sub 5 ha** (**95,80%** din totalul exploatațiilor), în timp ce ***fermele mari***, **peste 50 ha** au o pondere foarte redusă, de doar **4,20%**.

Forma predominantă de deținere a exploatațiilor agricole este ***în proprietate*****(95,10%),** urmată de **utilizat *cu titlu gratuit* (3,33%), *în parte* (0,75%)*, în arendă* (0,32%), în *concesiune* (0,03%), și *alte moduri de deținere* (0,47%).**

Din totalul exploatațiilor agricole (25.785) existente la nivelul ***Grupului de Acțiune Locală Sudul Gorjului***, doar 75 aveau **personalitate juridică** (reprezentând 0,29%), conform *Recensământului General Agricol 2010*, diferența de **99,71%** fiind organizate ca **exploatații agricole individuale.**

***1.1.4. Forța de muncă agricolă***

La nivelul teritoriului ***Grupului de Acțiune Locală Sudul Gorjului***, lucrează în agricultură un număr total de **53.852** persoane, din care **22.319** tineri din grupa de vârstă **15 – 44 ani** (**41,45%** din totalul lucrătorilor), iar diferența de **31.533** persoane cu vârste cuprinse **între 45 – 65 ani (58,55%).**

***1.1.5. Pregătirea agricolă a administratorilor de ferme***

În ceea ce privește nivelul de instruire al șefilor de exploatații agricole de la nivelul teritoriului, analiza întreprinsă a relevat faptul că, doar **0,09%** dintre aceștia dețin **pregătire agricolă completă, 0,24%** având un nivel de **pregătire de bază**, iar diferența de **99,67%** se bazează numai pe **experiența practică agricolă**.

**1.2. ECONOMIA LOCALĂ**

Conform datelor furnizate de către ***O****ficiul* ***N****ațional al* ***R****egistrului* ***C****omerțului*, la nivelul anului 2014 în localitățile componente ale ***Grupului de Acțiune Locală*** ***Sudul Gorjului*** erau active din punct de vedere juridic **480 societăți comerciale**, care au realizat o cifră de afaceri totală de **205.675.890 lei,** au angrenat un număr de **1.941 angajați**, au înregistrat un profit net de **9.189.965 lei.**

Majoritatea întreprinderilor au ca obiect principal de activitate ***comerțul*** (**42,92%** din totalul firmelor existente), datorită recuperării rapide a investițiilor și a unei experiențe minime necesare pentru organizarea și desfășurarea unei astfel de activități***.*** Un alt sector destul de bine reprezentat este cel al ***serviciilor*** (41,88% din totalul firmelor), urmat de ***industria prelucrătoare*** (9,58 % din firme) și ***agricultură*** (1,67%).

În ceea ce privește participarea principalelor domenii economice la realizarea cifrei de afaceri totale, în anul 2014, pe primul loc s-a situat ***comerțul*** (60,41% din cifra de afaceri totală), urmat de ***agricultură*** (19,18% din cifra de afaceri totală), ***servicii*** (11,58% din cifra de afaceri totală) și ***industria prelucrătoare*** (8,83% din cifra de afaceri totală). În cadrul sectorului primar, **49,17%** din cifra de afaceri realizată de întreprinderile angrenate în acest sector, este realizată de firmele având ca obiect de activitate *creșterea animalelor.*

Sectorul care a angrenat cea mai multă forță de muncă este reprezentat de ***industria prelucrătoare*** (39,98% din numărul mediu total de angajați), secondat de ***servicii*** (28,69) .

**1.3. INFRASTRUCTURA DE BAZĂ, SOCIALĂ ȘI EDUCAȚIONALĂ**

**a. Infrastructura rutieră:** Pe teritoriul ***Grupului de Acțiune Locală Sudul Gorjului*** predomină drumurile comunale și străzile administrate de către unitățile administrativ teritoriale componente. În ceea ce privește situația drumurilor, acestea înregistreză un nivel scăzut de modernizare, fapt ce aduce repercursiuni asupra dezvoltării activităților productive și a schimburilor comerciale pe raza teritoriului.

**b. Infrastructura de utilități: *Alimentarea cu apă potabilă*** este un indicator al gradului de civilizaţie şi al calității vieţii. În acest sens este oportun de menționat faptul că la nivelul teritoriului lungimea totală a rețelei simple de distribuție a apei potabile este de **314,10 km**, conform datelor furnizate de INSSE, reprezentând **11,57%** din totalul rețelei simple de distribuție a apei potabile a județelor Gorj și Mehedinți.

În ceea ce privește cantitatea de apă potabilă distribuită consumatorilor din teritoriul ***Grupului de Acțiune Locală Sudul Gorjului*** la nivelul anului 2014, aceasta a fost de **3.266 mc**, reprezentând **15,43%** din totalul județelor Mehedinți și Gorj. În ceea ce privește ***sistemul de canalizare,*** la nivelul teritoriului există un grad redus de acoperire, lungimea totală a conductelor fiind de **31,80 km**, mare parte dintre localități nefiind racordate la canalizare.

**c. Infrastructura socială:** În cadrul primăriilor unităților administrativ-teritoriale există compartimente de asistenţă socială acreditate ca servicii sociale pentru identificarea nevoilor sociale, informare şi consiliere cu caracter primar, suport şi asistenţă pentru copii şi familiile aflate în dificultate.

**d. Infrastructura educațională:** În teritoriul analizat funcționează un număr total de **167 unități de învățământ[[1]](#footnote-1)**, distribuite după cum urmează: **89 grădinițe** (cu program normal, cu program prelungit), **72 de școli primare și gimnaziale**, **5 licee tehnologice**, **1 club al copiilor.**

În cadrul unităților de învățământ menționate mai sus, sunt înscriși un număr total de **12.045 copii** (conform INSSE,*Populația școlară pe niveluri de educație, județe și localități***).** În ceea ce privește evoluția populației școlare în cadrul teritoriului pe parcursul ultimilor ani, s-a observat o scădere continuă a numărului de persoane cuprinse în procesul de educare și formare, de la un total de 15.272 copii în anul 2010 la 12.045 persoane la nivelul anului 2014.

**e. Infrastructura de sănătate:** Serviciile în domeniul sănătăţii sunt asigurate de următoarele unități sanitare: 2 **spitale** cu **ambulatorii integrate** (concentrate în cele două orașe partenere), **3** **cabinete medicale școlare**, **49** **cabinete medicale de familie** (cel puțin câte unul în fiecare localitate), **10 cabinete stomatologice**, **16** **cabinete medicale de specialitate**, 17 **farmacii**, **16** **puncte farmaceutice**, **6 laboratoare medicale**, **11 alte tipuri de cabinete medicale** (conform *INSSE – Unități sanitare pe categorii de unități, forme de proprietate, județe și localități*). După cum se poate observa, infrastructura de sănătate este bine reprezentată, existând un număr de 132 de unități sanitare pe întreg teritoriul ***Grupului de Acțiune Locală Sudul Gorjului***.

**1.4. PATRIMONIUL DE MEDIU:** În cadrul teritoriului există următoarele arii incluse în Natura 2000:

|  |  |  |  |  |  |
| --- | --- | --- | --- | --- | --- |
| **Cod SIRUTA**  | **Denumire localitate** | **Denumire Sit** | **Cod Sit** | **Suprafață mp²** | **Suprafață km ²** |
| 82617 | TURCENI | Coridorul Jiului | ROSCI0045 | 21.444.485,56 | 21,44 |
| 78604 | ANINOASA | Coridorul Jiului | ROSCI0045 | 21.734.237,17 | 21,73 |
| 79004 | BÂLTENI | Coridorul Jiului | ROSCI0045 | 20.307.924,56 | 20,31 |
| 79157 | BORASCU | Coridorul Jiului | ROSCI0045 | 32.735,50 | 0,03 |
| 79237 | BRANESTI | Coridorul Jiului | ROSCI0045 | 15.539.561,61 | 15,54 |
| 79585 | CATUNELE | Râul Motru | ROSCI0366 | 262.724,25 | 0,26 |
| 80123 | DANESTI | Coridorul Jiului | ROSCI0045 | 4.666.940,19 | 4,67 |
| 78016 | DRAGUTESTI | Coridorul Jiului | ROSCI0045 | 8.535.853,55 | 8,54 |
| 80285 | FARCASESTI | Coridorul Jiului | ROSCI0045 | 6.974,17 | 0,01 |
| 80365 | GLOGOVA | Râul Motru | ROSCI0366 | 5.055.185,34 | 5,06 |
| 80560 | IONESTI | Coridorul Jiului | ROSCI0045 | 5.455.333,61 | 5,46 |
| 80980 | NEGOMIR | Coridorul Jiului | ROSCI0045 | 220.438,83 | 0,22 |
| 82733 | URDARI | Coridorul Jiului | ROSCI0045 | 11.712.854,89 | 11,71 |

**1.5. PATRIMONIUL ARHITECTURAL ȘI CULTURAL**

În ceeea ce privește **monumentele istorice**, pe teritoriul cuprins de grupul de acțiune locală există un număr total de **68 de obiective culturale** care se regăsesc în Lista Monumentelor Istorice (*Lista monumentelor istorice din România actualizată,* [Anexa din 24.12.2015, Ministerul Culturii](http://lege5.ro/Gratuit/he4denrvga/lista-monumentelor-istorice-2015-judetul-gorj-) și [Anexa din 24.12.2015, Ministerul Culturii](http://lege5.ro/Gratuit/he4denrvg4/lista-monumentelor-istorice-2015-judetul-mehedinti-) *la Ordinul Ministrului Culturii,*).Totodată, în teritoriu se remarcă existența unui număr **de 9 situri arheologice**, așa cum rezultă din *Repertoriul Arheologic Naţional* (Ministerul Culturii, Repertoriul Arheologic Naţional - <http://ran.cimec.ro/>).

O bogată istorie şi amprentă culturală în viaţa comunităţii o oferă lăcașele de cult din teritoriu, în număr de 25, dintre care 23 aparțin cultului orthodox și 2 cultului adventist de ziua a șaptea (conform datelor furnizate de *Secretariatul de Stat pentru culte – Lăcașuri de cult din România –* [*http://www.culte.gov.ro/lacasuri-de-cult*](http://www.culte.gov.ro/lacasuri-de-cult)).

**2. Populația acoperită de teritoriu:** Conform rezultatelor *Recensământului Populaţiei şi Locuinţelor 2011*, populaţia totală a ***Grupului de Acțiune Locală Sudul Gorjului*** este de **78.292 locuitori**, distribuită în optsprezece comune și două orașe, reprezentând **12,90%** din populația cumulată a județelor Gorj și Mehedinți.Densitatea populaţiei la nivelul teritoriului este de **68,95 loc./km² .**

Ponderea cea mai mare în totalul populaţiei o deţine **populaţia matură și activă**, putându-se considera că ***Sudul Gorjului*** este un teritoriu dominat de populaţie activă. Populaţia matură și activă, cu vârste cuprinse între **20 - 59 ani**, reprezintă **56,59%** din totalul populaţiei teritoriului (44.309 persoane), **populaţia tânără (0 - 19 ani)** reprezintă **23,99%** (18.784 persoane),iar **populaţia îmbătrânită și inactivă (peste 60 de ani)**, **19,41%** (15.199 persoane).

Indicele de îmbătrânire al populaţiei, reprezintă raportul dintre populaţia în vârstă de peste 60 de ani (**15.199 persoane**) şi populaţia cu vârste cuprinse între 0-19 ani (**18.784 persoane**). Acesta este de **0,81**, fapt ce indică **capacitatea comunităţii de a se regenera demografic.**

**Structura pe sexe** a populaţiei teritoriului este una relative echilibrată, **populaţia masculină** fiind dominant, cu un total de **39.347 locuitori,** iar cea **feminină** înregistrează un număr de **38.945 persoane**.

În ceea ce privește **structura etnică** a populației, se remarcă faptul că fiecare localitate componentă a teritoriului deține cel puțin o minoritate etnică, după cum urmează:

|  |  |  |
| --- | --- | --- |
| **ORASECOMUNE** | **POPULATIATOTAL** | **E T N I A**  |
| **Romani**  | **Maghiari** | **Romi** | **Sarbi** | **Italieni** | **Altaetnie** | **Informatie nedisponibila** |
| A | 1 | 2 | 3 | 4 | 5 | 6 | 7 | 8 |
| ORAS ROVINARI | 11816 | 11109 | 8 | 53 | \* | 5 | - | 635 |
| ORAS TURCENI | 7269 | 6882 | - | 3 | - | - | \* | 381 |
| ANINOASA | 3914 | 3794 | - | 46 | - | - | - | 74 |
| BALTENI | 7126 | 6643 | 3 | 180 | - | 3 | \* | 296 |
| BORASCU | 3492 | 3385 | \* | 39 | - | - | - | 66 |
| BRANESTI | 2426 | 2393 | - | - | - | - | - | 32 |
| CATUNELE | 2551 | 2458 | \* | - | - | - | - | 90 |
| CIUPERCENI | 1596 | 1568 | - | - | - | - | - | 28 |
| DANESTI | 3875 | 3811 | \* | 7 | 3 | - | \* | 51 |
| DRAGOTESTI | 2505 | 2453 | - | \* | - | - | - | 50 |
| DRAGUTESTI | 4996 | 4847 | 4 | - | \* | - | - | 143 |
| FARCASESTI | 3289 | 3180 | - | - | - | - | - | 109 |
| GLOGOVA | 1889 | 1856 | - | - | - | - | - | 33 |
| IONESTI | 2252 | 2212 | - | - | - | - | - | 39 |
| MATASARI | 5027 | 4827 | 5 | 3 | - | - | 7 | 185 |
| NEGOMIR | 3555 | 3504 | - | - | - | - | - | 51 |
| URDARI | 3024 | 2975 | - | - | - | - | - | 49 |
| SLIVILESTI | 3227 | 3144 | - | - | - | - | - | 83 |
| TELESTI | 2473 | 2216 | \* | 156 | - | - | - | 99 |
| GROZESTI | 1990 | 1921 | - | 5 | - | - | - | 64 |
| **TOTAL GAL** | **78292** | **75178** | **20** | **492** | **3** | **8** | **7** | **2558** |

Analizând structura etnică a populației putem observa că **românii** reprezintă **populaţia majoritară**, aceştia fiind în număr de **75.178 locuitori**. Cu toate acestea, la nivelul teritoriului există ***o varietate de minorități etnice***, numărând **530 de persoane**.

La sfârşitul anului 2015, numărul de **şomeri** de la nivelul ***Grupului de Acțiune Locală*** ***Sudul Gorjului*** *(conform INSSE, Someri inregistrati la sfarsitul lunii, pe sexe, judete si localitati)*a fost de **2.960 persoane,** reprezentând **13%** din numărul de șomeri înregistrați la nivelul județelor Gorj și Mehedinți.

Teritoriul este definit de un grad al sarăcie redus fapt susținut de prezența a trei comune în lista UAT a **zonelor sărace,** după cum reiese din următorul tabel:

|  |  |  |
| --- | --- | --- |
| **Cod SIRUTA** | **Denumire localitate** | **Rata sărăciei** |
| 79237 | BRANESTI | 54,74 |
| 111989 | GROZESTI | 44,91 |

1. <http://www.edu.ro/index.php/articles/c255/> [↑](#footnote-ref-1)